google/wiki40b huggingface dataset:
Alvin Tan

Aktiviti dalam talian

Tan berketurunan Cina, merupakan seorang pelajar Undang-undang di Universiti Kebangsaan Singapura. Dia memuat naik video ke blognya sendiri yang melakukan hubungan seks dengan teman wanitanya, sambil menjemput orang lain untuk menyertai. Penentangan terhadap video ini, kerana pornografi adalah tidak sah di Malaysia dan Singapura, menyebabkan Tan dilucutkan biasiswa ASEAN untuk universiti itu. Ditekan oleh keluarga mereka, pasangan itu menutup blog mereka.
Beliau ialah pengkritik Islam, membandingkannya dengan Nazisme, dan telah meminta "pemisahan masjid dan negeri". Tan dan teman wanitanya mengambil gambar semasa makan daging babi dan memuat naiknya ke Facebook sebagai ucapan Ramadan, yang membawa kepada mereka dibicarakan kerana hasutan. Mereka mengaku tidak bersalah, tetapi dipenjarakan tanpa jaminan sehingga tamatnya perbicaraan.
Semasa Vivian Lee kekal di Malaysia untuk menghadapi perbicaraan, Tan meninggalkan Malaysia untuk ke California, dan terus menyiarkan kandungan yang kritikal terhadap Islam, termasuk video dia membaca panggilan Muslim untuk berdoa tanpa henti. Pada bulan November 2015, Tan sekali lagi menimbulkan kontroversi apabila dia memuat naik ke Facebook sebuah komik jalur foto dirinya sendiri yang membuang air besar, dan kemudian menyeka duburnya dengan halaman dari al-Quran, kitab suci Islam. Dia mengambil gambar fesanya di jalur komik itu. Beliau menyatakan dalam komennya mengenai jawatan itu bahawa apa-apa penyalahgunaan yang dia terima untuk tindakan itu hanya akan memperkuat pendapatnya bahawa Islam adalah ganas.

Kritikan

Semasa perbicaraan Tan dan Lee, Perdana Menteri (ketika itu) Najib Razak berkata, "Tindakan yang dilakukan oleh pasangan muda yang menghina Islam menunjukkan bahawa kebebasan bersuara dan pendapat yang tidak bertanggungjawab boleh menjejaskan masyarakat".
Tan mempunyai 85,000 pengikut di Facebook pada November 2015, termasuk beberapa umat Islam. Walau bagaimanapun, beliau juga telah dikritik kerana membawa publisiti buruk kepada ahli komuniti etnik Cina yang lain. Semasa perbicaraannya, Peguam Negara Malaysia, Abdul Gani Patail, berkata bahawa gambar Ramadan Tan mungkin menjadi motif kepada serangan keagamaan terhadap seorang lelaki Cina.

Kerjaya filem dewasa

Sebaik tiba di California, Amerika Syarikat, Tan mula bekerja secara profesional sebagai pelakon dan pengarah filem lucah.
Kerandang

Kerandang merupakan sebuah mukim yang terdapat di daerah Besut, Terengganu.
Kampung Bukit Udal

Pentadbiran

Dari segi pentadbiran, Kampung Bukit Udal terletak dalam Mukim Tanjong Maya. Mukim Tanjong Maya merupakan salah satu dari 38 mukim yang terdapat di Brunei. Mukim Tanjong Maya pula dari segi pentadbiran terletak dalam Daerah Tutong, Brunei.
Wan Zawawi Ibrahim

Prof Wan Zawawi Ibrahim adalah ahli akademik dan seorang aktivis sosial dari Malaysia.
Otxandio

Otxandio merupakan sebuah kawasan perbandaran di Sepanyol di Biscay, di komuniti autonomi Basque.
Edward Victor Appleton

Sir Edward Victor Appleton GBE   KCB   FRS  (6 September 1892 - 21 April 1965) ialah seorang ahli fizik Inggeris, pemenang Hadiah Nobel (1947) dan perintis dalam radiofizik. Beliau belajar, dan juga bekerja sebagai juruteknik makmal, di Kolej Bradford dari tahun 1909 hingga 1911. 
Beliau memenangi Hadiah Nobel dalam Fizik pada tahun 1947 untuk kerja maninya membuktikan kewujudan ionosfera semasa eksperimen dijalankan pada tahun 1924.
T-Team FC

Sejarah

T-Team diasaskan pada 14 Julai 2006 sebagai PBDKT T-Team FC. Pasukan ini didaftarkan melalui Persatuan Bolasepak Daerah Kuala Terengganu. Pada musim 2007/08, T-Team menyertai Liga FAM dan muncul johan dalam kejohanan tersebut setelah mengumpul 33 mata mengatasi  Majlis Bandaraya Johor Bahru yang hanya mengumpul 25 mata. Selaku juara, T-Team layak beraksi dalam Liga Perdana Malaysia pada musim berikutnya (2009). Untuk musim 2010, T-Team layak beraksi dalam Liga Super Malaysia setelah muncul naib juara liga. Pada musim 2014 pasukan T-Team diuruskan oleh  Persatuan Bola Sepak Negeri Terengganu. Mulai musim 2015 T-Team kembali diletakkan di bawah pengurusan Majlis Sukan Negeri Terengganu.
Lavernat

Lavernat merupakan sebuah komun di jabatan Pays-de-la-Loire di barat-laut Perancis.
Indapur

Demografik 2001

Menurut bancian India pada tahun 2001, Indapur memiliki bilangan penduduk seramai 21,584. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Indapur memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 57% lelaki dan 43% wanita mampu membaca. 14% dari populasi berusia di bawah 6 tahun. (2001)
Sordillos

Sordillos merupakan sebuah kawasan perbandaran di Sepanyol di Burgos, di komuniti autonomi Castile dan León.
Channel 7 (Thailand)

Sejarah

Saluran itu dilancarkan dalam satu majlis pada 27 November 1967 jam 7.00 malam waktu Bangkok. Ia dipengerusikan oleh Perdana Menteri Thailand ketika itu, Thanom Kittikachorn. Rancangan pertama yang disiarkan ialah Miss Thailand Pageant 1967. Channel 7 dikenali ketika itu sebagai "Bangkok Color Television", yang disiarkan di saluran 5. Pada 1 Januari 1972, ia memulakan penyiaran di seluruh negara.
Channel 7 melancarkan suapan televisyen definisi tinggi pada 25 April 2014 bagi sistem televisyen terestrial digital (DTT) di saluran 35. Tiga tahun kemudian, pada 19 Jun 2017, Channel 7 diberi kebenaran daripada Suruhanjaya Penyiaran dan Telekomunikasi Negara untuk menutupnya frekuensi analog di seluruh negara, untuk menggantikannya dengan saluran digital pada DTT. Justeru, rangkaian itu dijangka berhenti penyiaran pada analog 1 Januari 2018, tetapi proses itu ditangguhkan hingga 16 Mei 2018 dan akhirnya diselesaikan pada 16 Jun.
Channel 7 merupakan antara 6 syarikat penyiaran ASEAN termasuk Media Prima dan MediaCorp yang bergabung bagi membentuk satu perikatan penyiaran serantau yang dikenali sebagai Smart Alliance bagi menjalankan perikatan untuk bekerjasama dalam tiga bidang—kandungan, jualan dan pemasaran, dan teknologi dan memanfaatkan skala ekonomi dan pasaran gabungan yang boleh ditawarkan oleh rantau ini.
Altenkirchen, Mecklenburg-Vorpommern

Altenkirchen merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Lockheed Martin X-35

Pembangunan

JSF dibangunkan berdasarkan keperluan untuk pesawat pejuang baru bagi mengantikan pesawat-pesawat sedia ada. Kontrak pembangunan JSF telah ditandatangani pada 16 November 1996.
Kontrak untuk Sistem Pembangunan dan Demonstrasi telah dianugerahkan pada 26 Oktober 2001 kepada Lockheed Martin, yang mana pesawat X-35 telah berjaya mengalahkan Boeing X-32. Pegawai Jabatan Pertahanan A.S dan Menteri Perolehan Pertahanan UK, William Bach telah menyatakan bahawa keupayaan pesawat X-35 secara konsistennya adalah lebih baik berbanding X-32, meskipun keupayaan kedua-dua pesawat ini sebenarnya melepasi keperluan yang digariskan.

Spesifikasi (X-35)

Beberapa maklumat berdasarkan anggaran.
Data dari Lockheed Martin
Pataruman, Pataruman

Poskod

Poskod yang digunakan di Pataruman adalah 46323. Terdapat 7 buah desa di dalam daerah kecamatan Pataruman.
Interpol

Cara Interpol bekerja

I­nterpol berbeza daripada kebanyakan agensi penguatkuasaan undang-undang. Agen-agen Interpol tidak membuat penangkapan dan tiada penjara bagi penjenayah yang ditahan. Agensi ini berfungsi sebagai penghubung pentadbiran di antara agensi penguatkuasaan undang-undang di negara anggota dengan memberikan bantuan komunikasi dan pangkalan data. Perkara ini penting dalam memerangi jenayah antarabangsa kerana perbezaan bahasa, budaya dan birokrasi boleh menyukarkan pegawai daripada negara berbeza untuk bekerja bersama. Contohnya, pegawai Polis Diraja Malaysia menjejaki penjenayah berada di Itali dan mereka tidak tahu siapa harus dihubungi dalam pasukan polis di Itali. Dan sama ada polis di Itali mempunyai jurisdiksi dalam kes itu atau siapa dalam kerajaan Itali yang perlu diberitahu tentang penglibatan PDRM. PDRM boleh menghubungi Biro Interpol di Itali yang menjadi penghubung di antara agensi penguatkuasaan undang-undang Malaysia dan Itali.
Pangkalan data Interpol membantu pegawai penguatkuasa undang-undang mendapat gambaran jenayah antarabangsa. Walaupun agensi lain mempunyai pangkalan data jenayah yang tuntas, maklumat itu jarang melangkaui sempadan antarabangsa. Interpol boleh menjejaki penjenayah dan trend jenayah di seluruh dunia. Mereka menyimpan koleksi cap jari dan gambar muka, senarai orang dikehendaki, sampel DNA dan dokumen perjalanan. Pangkalan data dokumen perjalanan yang hilang dan dicuri mereka saja mengandungi lebih daripada 12 juta rekod. Interpol juga menganalisis semua data ini dan memberikannya maklumat mengenai trend jenayah kepada negara anggota.
Rangkaian komunikasi dunia Interpol yang selamat membolehkan agen dan negara anggota berhubung sesama sendiri pada bila-bila masa. Rangkaian ini dikenali dengan I-24/7 menyediakan akses kepada pangkalan data Interpol. Sementara Biro Pusat Kebangsaan adalah akses utama ke rangkaian ini, beberapa negara anggota memperluaskannya kepada kawasan penting lain seperti lapangan terbang dan pintu masuk sempadan. Negara anggota juga boleh mengakses pangkalan data negara anggota lain melalui sistem I-24/7.
Jika berlaku bencara antarabangsa, serangan pengganas atau pembunuhan orang ternama, Interpol boleh menghantar pasukan mereka. Pasukan ini menawarkan pelbagai kepakaran dan akses ke pangkalan data bagi membantu mengenal mangsa, mengenal suspek dan penyebaran maklumat kepada agensi penguatkuasaan undang-undang negara lain. Dan dengan permintaan pihak berkuasa tempatan, mereka boleh bertindak sebagai pusat operasi pemerintahan dan logistik bagi menyelaras agensi-agensi penguatkuasaan undang-undang yang terlibat dalam sesuatu kes.

Negara bukan anggota

 Palau
 Kepulauan Solomon
 Kiribati
 Federated States of Micronesia
 Tuvalu
 Vanuatu
 Korea Utara
 Taiwan
Kampung Lobak

Poskod

Poskod yang digunakan di Kampung Lobak, Karangan, Kedah adalah 09700.
Jed

Sebagai batu perhiasan, jed sebenarnya terdiri dari dua jenis batu yang terdiri daripada galian silikat yang berlainan. Jed Nephrite terdiri daripada galian actinolite, amphibole yang kaya dengan kalsium dan magnesium (agregat yang juga membentuk satu bentuk asbestos). Batu yang dikenali sebagai jadeitite pula terdiri hampir sepenuhnya dari jadeite, pyroxene yang kaya dengan natrium dan aluminium.
Perkataan 'jed' diambil dari bahasa Inggeris 'jade' yang diambil dari istilah Sepanyol piedra de ijada (pertama kali direkod pada 1565) atau 'batu pinggang ('loin stone'), kerana reputasi keberkesanan bagi merawat penyakit pinggang dan buah pinggang. Jed 'Nephrite' terhasil dari lapis nephriticus, versi Latin istilah Spanyol piedra de ijada.
Disebabkan keduanya digunakan oleh budaya Zaman Batu dan Gangsa untuk tujuan yang serupa, dan keduanya hampir sama keras dengan kuartz, tahan, cantik dan boleh dibentuk halus, keduanya tidak dapat dibezakan sehinggalah abad ke-19 oleh seorang ahli meneralogi Perancis.

Batu jed banyak menghiasi barang kemas seperti cincin, rantai, gelang, serta alat perhiasan rumah. Lebih penting lagi, ia adalah simbol kemuliaan, maruah, dan ketinggian taraf. Tukang-tukang yang membuat perhiasan jed adalah antara orang yang terkaya di China. Corak yang biasanya menjadi pilihan ialah corak pic, itik mandarin, rusa, kelawar, serta ikan. Setiap corak ada maksud tersendiri. Sebab itulah harga jed mahal.
Kelvin Ong

Zahir Kelvin Ong Abdullah merupakan bekas penyampai berita dan pengacara televisyen Malaysia, yang berkhidmat di TV3 dari 1990 hingga 2004. Beliau pernah mengacarakan pelbagai rancangan terbitan TV3 seperti Anugerah Juara Lagu, Face to Face serta Nightline di TV3. Beliau juga merupakan pembantu peribadi diraja kepada Sultan Selangor Sultan Sharaffudin Idris Shah.
Kelvin juga menjawat jawatan Pengarah bagi Venus Assets Sdn Bhd. Beliau memeluk Islam pada 2007 dan berkahwin dengan Zetty Juyanty Rahim, anak perempuan bekas Ketua Menteri Melaka, Rahim Thamby Chik pada 2012.
Herbie: Fully Loaded

Pelakon

Filem ini turut disertai oleh beberapa orang pelakon terkenal, antaranya adalah Lindsay Lohan, Michael Keaton, Cheryl Hines

Ringkasan

Maggie Peyton, pemilik baru Number 53 - 'Volkswagen bebas bergolek dengan fikiran sendiri - meletakkan kereta melalui kepantasan di jalan raya untuk menjadi pesaing NASCAR.
Lubuk Mandi

Lubuk Mandi terletak di mukim Rusila, Marang,Terengganu, pantai timur Semenanjung Malaysia. Kawasan terdekat ialah Bukit anak Reng dan Bukit Cerong Pinang dan disaliri oleh Sungai Lubuk Mandi.

Perlombongan emas

Pada 12 November 1988 , Lubuk Mandi terkenal sebagai kawasan perlombongan emas matang oleh penduduk sekitarnya hingga menyebabkan berlaku kemalangan dan kematian di kalangan pendulang. Pendulang mesti bijak mengayak dulang atau kuali untuk mendapatkan emas. Mereka mengikis, menghakis dan merobohkan tebing sedkiit demi sedikit tanpa memikirkan keselamatan dan risiko tanah runtuh. Pokok getah yang selama ini menjadi sumber rezeki bertukar kepada emas.
Akhbar Utusan Malaysia menyiarkan berita Menteri Besar Terengganu Dato’ Seri Amar Di Raja (sekarang Tan Sri) Haji Wan Mokhtar Ahmad tentang pendulang haram itu. Pengarah Tanah dan Galian Negeri, Dato' Bentara Luar Dato' Seri Haji Omar Pilus dan Setiausaha Kerajaan Negeri, Dato' Setia Wangsa Haji Abdul Rahman Nasir dan Pegawai Daerah Marang, Haji Saad Boto' menyatakan tentang potensi emas oleh syarikat Malaysian Mining Corporation (MMC).
Aktiviti perlombongan yang dijalankan oleh penduduk kampung akhirnya diserahkan kepada syarikat swasta iaitu Bidalan Mayang Sdn Bhg, anak syarikat Malaysia Mining Sdn bhd. Kilang emas Lubuk Mandi terletak di Jalan Bukit Kor, 21600 Marang. Ia tidak lagi dimiliki oleh PMINT.
Pada 2001, Pengerusi Jawatankuasa Kerajaan Tempatan, Perumahan dan Alam Sekitar, Haji Wan Abdul Muttalib Embong pernah menyatakan kawasan lombong Lubuk Mandi dibuka semula kepada rakyat. Kerajaan PAS Terengganu ketika itu turut membuka semula lokasi emas di Dungun sebagai 'ganti' kehilangan royalti minyak.
Kisah perlombongan di Lubuk Mandi ini dirakam dalam novel Imam karya Sasterawan Negara Abdullah Hussain secara tersirat. Buku 'Tragedi Lubuk Mandi' oleh Mohamad Jusoh juga mengisahkan bagaimana pendulang emas terperangkap dalam lubang-lubang lombong emas. Pada hari Jumaat, bulan Ramadan, penduduk digemparkan dengan kejadian tanah runtuh di Lubuk Mandi. Pasukan penyelamat dari Bomba dan PDRM serta helikopter turut bergegas ke sana.
Ekonomi Vietnam

Perdagangan

Sejak awal 2000-an, Vietnam melaksanakan liberalisasi perdagangan berturut-turut, iaitu pendekatan dua arah yang membuka sesetengah sektor kepada pasaran global sambil melindungi yang lain. Pada Julai 2006, Vietnam mengemaskinikan perundangan harta intelek untuk mematuhi TRIPS. Vietnam semakin bersepadu dengan ekonomi dunia, khususnya sejak usahanya untuk meliberalkan ekonomi membolehkan Vietnam untuk menyertai Pertubuhan Perdagangan Dunia pada 2007. Sektor pembuatan dan perkhidmatan masing-masing menyumbangkan 40% kepada KDNK, tetapi hampir setengah jumlah guna tenaga (48%) masih bergiat dalam pertanian. Diunjurkan bahawa sejuta orang pekerja setahun, daripada sejumlah 51.3 juta orang pada 2010, akan terus meninggalkan sektor pertanian untuk sektor lain dalam masa akan datang. Vietnam kini salah sebuah ekonomi yang paling terbuka di Asia: perdagangan dua hala bernilai sekitar 160% daripada KDNK pada 2006, lebih daripada dua kali nisbah semasa bagi China dan lebih empat kali nisbah bagi India. Antara rakan dagang utama Vietnam ialah China, Jepun, Australia, negara-negara ASEAN, Amerika Syarikat dan Eropah Barat.
Jabatan kastam Vietnam melaporkan pada Julai 2013 bahawa jumlah nilai perdagangan barang dagangan antarabangsa bagi suku pertama 2013 ialah AS$124 bilion, iaitu 15.7% lebih tinggi daripada tempoh sama pada 2012. Telefon bimbit dan alat-alatannya diimport dan dieksport secara besar-besaran, sementara dalam pasaran sumber alam, minyak mentah merupakan eksport tertinggi sementara besi dan keluli diimport banyak-banyak pada tempoh berkenaan. AS merupakan negara yang membeli jumlah eksport Vietnam yang terbesar, sementara barangan China paling banyak diimport oleh Vietnam.
Ekoran beberapa tindakan pembaharuan tanah, Vietnam telah menjadi pengeksport utama produk pertanian. Kini Vietnam merupakan pengeluar kacang gajus terbesar di dunia dengan satu pertiga bahagian pasaran dunia; pengeluar lada hitam terbesar dengan satu pertiga pasaran dunia; dan juga pengeksport beras kedua terbesar di dunia selepas Thailand. Vietnam ialah pengeksport kopi kedua terbesar di dunia.
Vietnam mempunyai kadar penggunaan tanah terbesar bagi tanaman kekal daripada semua negara Subkawasan Mekong Raya, iaitu 6.93%. Eksport utama lain termasuk teh, getah, dan hasil perikanan. Namun begitu, sumbangan pertanian kepada KDNK Vietnam makin berkurangan dari 42% pada 1989 kepada 20% pada 2006, ekoran berkembangnya pengeluaran dalam sektor lain.
Pada 2014, Vietnam merundingkan perjanjian perdagangan bebas bersama Kesatuan Eropah untuk mencapai Sistem Keutamaan Am yang memberikan akses keutamaan bagi negara membangun ke dalam pasaran Eropah menerusi tarif rendah.
Vietnam merupakan anggota Persatuan Negara-Negara Asia Tenggara (ASEAN) yang membentuk pasaran bersama Komuniti ASEAN pada 2015.
Perisian terbenam

Perisian terbenam ialah perisian komputer atau peralatan tegar yang terbina ke dalam alat elektronik. Peranan utamanya adalah dalam interaksinya dengan alam fizikal dan bukannya dalam bidang teknologi maklumat.
Perisian terbenam biasanya ditulis untuk cip komputer bagi perkakasan tujuan khas dan bukannya untuk unit pemprosesan pusat (CPU) serba guna. Ia terbina ke dalam alat elektronik di dalam kereta, telefon, kelengkapan audio, alatan rumah, mainan, sistem keselamatan, perentak, televisyen, dan jam tangan digital, antara lain. Perisian ini mencapai kecanggihan yang tinggi dalam kegunaan untuk kapal terbang, peluru, sistem kawalan proses, dan sebagainya.
Perisian terbenam kekadangnya menggunakan sistem pengendalian masa nyata seperti LynxOS, VxWorks, Linux, eCos, ThreadX, Windows CE, Fusion RTOS, Nucleus RTOS, RTEMS, Integrity, dan Neutrino.
Kampung Geretak Nombor Tiga

Poskod

Poskod yang digunakan di Kampung Geretak Nombor Tiga, Rantau Panjang, Kelantan ialah 17200.
La Chapelle-Montreuil

La Chapelle-Montreuil ialah sebuah komun di jabatan Vienne di wilayah Poitou-Charentes barat Perancis.
Gauville, Somme

Gauville ialah sebuah komun yang terletak di komun Somme di Picardie di utara Perancis.
Kampung Temalang

Poskod

Poskod yang digunakan di Kampung Temalang, Jitra, Kedah adalah 06000.
Montebello, Antioquia

Montebello merupakan sebuah bandar dan komuniti yang terletak di wilayah Antioquia, Colombia.
Orang kaya baru

Orang kaya baru (pinjam terjemah bahasa Perancis nouveau riche [nuvo ʁiʃ; nu-vo risy]- bandingkan dengan Bahasa Inggeris: new rich atau new money) merupakan sebuah kelas sosial terdiri daripada orang-orang yang pada asalnya berada dalam kelas lebih bawah namun memperoleh dan mengumpul kekayaan sendiri dalam jumlah yang besar dalam waktu cepat (lazimnya dalam tempoh pembentukan suatu generasi) sehingga taraf hidup mereka setaraf atau melebihi "orang kaya lama" yang mewarisi kekayaan mereka daripada tetua sebelumnya yang berharta.
Pengungkapan mengenai fenomena ini sering dilakukan dengan tujuan mengejek dan memiliki konotasi negatif. Individu yang dilihat terangkum atau tergolong dalam kelas bergelar sebegini dikatakan tidak mempunyai citarasa yang baik dari segi penilaian terhadap media berkaitan serta sering terlibat dalam pembelanjaan dan pengunaan barangan mewah untuk menunjukkan status mereka sebagai dalam kalangan golongan atas semata-mata (conspicuous consumption).
Champagnat-le-Jeune

Champagnat-le-Jeune merupakan sebuah komun di jabatan Puy-de-Dôme di tengah Perancis.
Burung Layang-layang Ekor Cabang

Huraian zoologi

Burung Layang-layang Ekor Cabang mempunyai kaki yang amat pendek yang digunakan hanya untuk melekap pada permukaan-permukaan tegak. Nama saintifiknya berasal daripada perkataan bahasa Greek, απους (apous), yang membawa pengertian "tanpa kaki". Burung ini tidak pernah turun ke atas lantai dengan rela, tetapi menghabiskan kebanyakan masanya di udara dan hidup dengan memakan serangga yang ditangkapnya dengan paruh.
Burung Layang-layang Ekor Cabang membiak dari Siberia Tengah merentasi Asia ke timur. Spesies ini merupakan unggas hijrah yang menghabiskan musim sejuknya di selatan di Australia. Ia merupakan burung bergelandangan yang jarang ditemukan di Eropah Barat, walaupun ia pernah dicatatkan di barat sehingga Norway dan Great Britain.
Burung Layang-layang Ekor Cabang membina sarang-sarangnya di cenuram dan bertelur 2-3 biji setiap kali. Burung ini akan pulang ke tempat yang sama pada setiap tahun dan membina semula sarangnya, jika perlu.
Burung Layang-layang Ekor Cabang adalah serupa saiznya dengan Apus apus (bahasa Inggeris: Common Swift ) dan juga berwarna hitam, kecuali pada bahagian pinggulnya yang berwarna putih. Ia boleh dibezakan daripada burung Apus apus yang separa balar kerana mempunyai cabang ekor yang lebih ketara, sayap yang lebih panjang, kepala yang lebih besar, serta juga tompok leher berwarna putih yang lebih besar.
Puebla de Sanabria

Puebla de Sanabria merupakan sebuah kawasan perbandaran di Sepanyol di Zamora, di komuniti autonomi Castile dan León.
Biron, Pyrénées-Atlantiques

Biron merupakan sebuah komun di jabatan Pyrénées-Atlantiques di barat-daya Perancis.
Genosid Yunani

Genosid Yunani merupakan langkah pembasmian kaum Yunani Uthmaniyah beragama Kristian yang dijalankan di Anatolia semasa Perang Dunia Pertama dan kejadian yang berikutan selepasnya dari tahun 1914 sehingga tahun 1922) oleh kerajaan Uthmaniyah dan pergerakan nasionalis Turki melalui pembunuhan beramai-ramai, pengusiran terpaksa melibatkan "perarakan maut", hukuman mati semberono serta pemusnahan budaya, sejarah, dan peninggalan agama Ortodoks Timur. Menurut beberapa sumber, sebanyak ratusan ribu orang Yunani terkorban dalam tempoh ini. Kebanyakan pelarian yang terselamat melarikan diri ke Republik Yunani (menambah satu suku ke kependudukan Yunani). Terdapat juga sebahagian pendudk tersebut, terutamanya di wilayah-wilayah timur Anatolia yang turut berlindung di Empayar Rusia yang berjiranan.
Tidur gerak mata cepat

Tidur gerak mata cepat ialah tahap tidur normal bercirikan pergerakan mata yang cepat dan rawak.
Kataiya

Demografik 2001

Menurut bancian India pada tahun 2001, Kataiya memiliki bilangan penduduk seramai 17,896. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kataiya memiliki kadar pendidikan (kebolehan membaca) 42%, di bawah kadar purata kebangsaan 59.5%; dengan 66% lelaki dan 34% wanita mampu membaca. 19% dari populasi berusia di bawah 6 tahun. (2001)
Filem Year One, 2009

Pelakon

Filem Year One ini turut disertai oleh beberapa orang pelakon terkenal, antaranya adalah Jack Black, Michael Cera, Olivia Wilde.

Ringkasan

Selepas dihalau dari puak mereka, dua orang pemburu dan pengumpul bertembung dengan watak Injil dan berakhir di bandar Sodom.
Masjid Kampung Sena Rendang

Pentadbiran

Masjid Kampung Sena Rendang memiliki nombor pendaftaran masjid No Daftar: MY-11-MRG-00227.